**Iontoforese**

**Iontoforese.**

Iontoforese er en effektiv og mild behandling mod øget svedtendens i hænder, armhuler og fødder.

Hos os har du mulighed for at afprøve effekten af Iontoforese.

Du tilbydes en serie på i alt 15 behandlinger fordelt på 3 behandlinger om ugen i 5 uger. Herefter tilbydes du en tid ved hudlægen til kontrol og opfølgning.

En behandling varer ca. 30 min., behandlingen gives a 2 x 15 min.

Effekten af behandlingen sker ofte indenfor 3-4 uger.

Såfremt dine symptomer bedres, har du mulighed for at anskaffe et apparat til hjemmebrug.

For at holde behandlingen ved lige, skal den herefter gentages regelmæssigt med 1-4 ugers mellemrum.

**Hvordan virker behandlingen?**

Behandlingen virker ved hjælp af en meget svag strøm føres aluminium-ioner ind i hudens svedkanaler. Ionerne fungerer herved som midlertidige propper, der forhindrer svedproduktion i det behandlede område. Den helt præcise virkningsmekanisme er ukendt.

**Resultatet er ikke permanent, og behandlingen skal derfor gentages regelmæssigt.**

**Forberedelse.**

Personalet vil kontrollere behandlingsområderne inden behandling.

Revner eller eksem dækkes til med en fed creme for at undgå ubehag under behandlingen.

Det er vigtigt at du ikke har ringe eller smykker på hænderne/tæerne, da det kan give forbrænding.

Du skal have 3 behandlinger om ugen i 3-4 uger, i alt op til 15 behandlinger.

**Hvordan føles behandlingen?**

For at behandlingen skal være effektiv, skal der føles en svag snurren/prikken i hænder/fødder/armhuler. Armhuler kan endvidere føles en smule varme. Det, der føles, må ikke være stærkere, end det kan holdes ud i hele behandlingstiden. Huden kan desuden blive varm og begynde at klø.

Evt. ubehag under behandlingen kan mindskes ved at reducere behandlingsstyrken.

Man kan få et ufarligt stød, hvis f.eks. håndleddet rører aluminiumsbakker, eller hvis man løfter hænder/fødder op af vandet, før der er skruet ned for strømmen

**Evt. bivirkninger.**  
Rødme og kløe er de mest almindelige bivirkninger ved Iontoforese. Dette kan afhjælpes med let afvaskning og påsmøring af fugtighedscreme. I sjældne tilfælde kan der komme små blærer og sår i behandlingsområdet. Opstår der ubehag der ikke svinder, kan det være nødvendigt at afbryde behandlingen.

**Særlig opmærksomhed.**

Iontoforeseapparatet må af sikkerhedsmæssige årsager ikke anvendes såfremt du er gravid, har pacemaker, epilepsi eller indopereret metalimplantater.